《次韵答达善》
宋代·舒岳祥

道不能鸣假物鸣，数篇诗见故人情。
重经丧乱成南北，多谢交游访死生。
我始欲愁将老至，公须少忍待时平。
古来毁弃连城璧，不恨沉埋百世英。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。